ZMLUVA O DIELO č. 61/2019

uzatvorená podľa § 536 a nasl. zákona č. 513/1991 Zb. Obchodný zákonník v platnom znení

**Objednávateľ**: Základná škola Radovana Kaufmana, Nádražná 955, Partizánske

**Sídlo:**  Nádražná 955, 958 01 Partizánske

**Zastúpený:**  PaedDr. Jana Somogyiová – riaditeľka školy

**Osoby oprávnené rokovať**

**vo veciach zmluvných:** PaedDr. Jana Somogyiová – riaditeľka školy

**vo veciach technických:** Anton Kandera - školník, Ing. Peter Rídzik - MsÚ PE-OÚRaV

**Bankové spojenie:** Všeobecná úverová banka, a. s., pobočka Partizánske

**IBAN:** SK66 0200 0000 0016 3457 8351

**SWIFT KÓD (BIC):** SUBASKBX

**IČO:** 36125661

**DIČ:** 2021604563

**Telefón:** 0918 890 642, 038/ 7492 457

(ďalej len „objednávateľ“)

**Zhotoviteľ:**

**Obchodné meno:**

**Sídlo:**

**Štatutárny zástupca:**

**Osoby oprávnené rokovať**

**vo veciach zmluvných:**

**vo veciach technických:**

**Bankové spojenie:**

**IBAN:**

**SWIFT KÓD (BIC):**

**IČO:**

**DIČ:**

**IČO DPH:**

**Zapísaný:**

(ďalej len „zhotoviteľ“)

**Preambula**

Objednávateľ na obstaranie predmetu tejto zmluvy použil postup verejného obstarávania pre zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. 1**

**Predmet zmluvy**

1.1 Predmetom tejto zmluvy je vykonanie diela - uskutočnenie stavebných prác pod názvom: **Opravy WC na 1 NP v budove družiny ZŠ Radovana Kaufmana,**  za podmienok ustanovených touto zmluvou.

* 1. 1.2 Zhotoviteľ sa zaväzuje zhotoviť pre objednávateľa dielo na svoje náklady, vo vlastnom mene, na svoje nebezpečenstvo v dojednanom čase, podľa podmienok dohodnutých v tejto zmluve, v rozsahu zadania na základe krycieho listu rozpočtu. Ďalej sa zaväzuje zhotovené dielo odovzdať objednávateľovi riadne, včas, bez vád a nedorobkov brániacich užívaniu, v zodpovedajúcej kvalite.
  2. 1.3 Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa platných podmienok dohodnutých v tejto zmluve.

1. Za riadne zhotovené dielo sa pre účely tejto Zmluvy považuje dielo, ktoré je vykonané podľa podmienok vyplývajúcich z tejto Zmluvy, platných právnych predpisov a príslušných STN, ktoré spĺňa všetky podmienky uložené dotknutými orgánmi, je v plne funkčnom a prevádzky schopnom stave, spĺňa podmienky BOZP a ochrany životného prostredia a boli na ňom odstránené všetky vady a nedorobky.
   1. 1.5 Zhotoviteľ potvrdzuje, že sa v plnom rozsahu oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú na kvalitné zhotovenie diela potrebné.

1.6 Zhotoviteľ je povinný vykonať predmet zmluvy v súlade s jeho ponukou, ktorú predložil objednávateľovi ako uchádzač vo verejnom obstarávaní.

**Čl. 2**

**Čas plnenia**

2.1 Termín začatia: do 7 dní od prevzatia miesta realizácie stavebných prác.

Prevzatie sa uskutoční najneskôr do 3 dní od účinnosti tejto zmluvy. Ak nezaháji zhotoviteľ práce na realizáciu diela ani do siedmich dní po dohodnutom termíne zahájenia, a to z dôvodov, ktoré sú na jeho strane, je objednávateľ oprávnený od zmluvy odstúpiť.

2.2 Zhotoviteľ dokončí dielo bez zjavných nedostatkov a pripraví dielo na odovzdanie objednávateľovi do 4 týždňov od účinnosti tejto zmluvy.

2.3 Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať v skoršom ponúknutom termíne.

2.4 Zhotoviteľ je povinný bez meškania informovať objednávateľa o vzniku udalosti, ktorá bráni alebo sťažuje realizáciu diela, s dôsledkom omeškania doby výstavby dohodnutej touto zmluvou. V prípade, že zhotoviteľ bude v omeškaní s plnením z dôvodov spočívajúcich na jeho strane viac ako 14 dní, považuje sa toto omeškanie alebo nesplnenie si povinnosti za podstatné porušenie zmluvy.

2.5 Zmluvné strany sa dohodli, že zhotoviteľ nie je v omeškaní s lehotou výstavby diela po dobu, po ktorú nemohol plniť svoju povinnosť, súvisiacu s realizáciou predmetu plnenia tejto zmluvy následkom okolností vzniknutých na strane objednávateľa. V takomto prípade sa lehota výstavby predlžuje o dobu prerušenia prác zo strany objednávateľa. Takéto skutočnosti musia byť zapísané v stavebnom denníku.

**Čl. 3**

**Cena predmetu zmluvy**

3.1 Cena za zhotovenie predmetu zmluvy v rozsahu čl. 1 tejto zmluvy je stanovená dohodou zmluvných strán v zmysle § 3 zák. č. 18/1996 Z. z. o cenách v znení neskorších predpisov ako cena maximálna.

3.2 Cena diela je:

Cena bez DPH : EUR

DPH 20% : EUR

Cena vrátane DPH : EUR

**Celková cena diela je EUR**

Slovom: EUR a centov

3.3 Súhrnný položkovitý rozpočet vrátane vedľajších rozpočtových nákladov stavby, kompletačnej činnosti a doplnkových nákladov vrátane krycieho listu rozpočtu, tvorí prílohu č. 2 tejto zmluvy o dielo a je pre vymedzenie predmetu záväzný.

3.4 V kalkulácii ceny diela sú zahrnuté podľa potreby aj náklady na odvoz odpadov vrátane poplatku za skládku, telefón.

3.5 Cena uvedená v bode 3.2 pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.

3.6 Cenu diela dohodnutú v zmluve bude možné po dohode s objednávateľom meniť v prípadoch, ako je zmena sadzby DPH, resp. inou zmenou upravenou všeobecne záväzným právnym predpisom alebo v prípade zmeny rozsahu realizovaných prác. V prípade navýšenia ceny diela je potrebný písomný dodatok k zmluve.

3.7 V prípade zmeny rozsahu prác, vyvolaných objednávateľom tieto budú odsúhlasené za nasledovných podmienok:

1. na základe záznamu v stavebnom denníku, že objednávateľ požadoval stavebné a montážne práce a dodávky, ktoré neboli obsiahnuté v projektovej dokumentácii resp. požadoval napr. zmenu materiálov, atď.
2. v prípade súhlasu zainteresovaných (objednávateľ, projektant, zhotoviteľ) so zmenou, vypracuje zhotoviteľ dodatok k rozpočtu podľa požiadaviek objednávateľa.

Dodatok k rozpočtu bude podkladom pre spracovanie dodatku k tejto zmluve, po odsúhlasení ktorého zhotoviteľ pristúpi k realizácii naviac prác.

3.8 Pre ocenenie výkazu výmer u naviac prác bude zhotoviteľ používať ceny nasledovne:

a) pri položkách, ktoré sa vyskytovali v rozpočte resp. v ocenených odchýlkach bude používať ceny z týchto rozpočtov

b) pri položkách, ktoré sa v rozpočte nevyskytovali predloží zhotoviteľ v prílohe kalkuláciu ceny, ktorú musí objednávateľ odsúhlasiť.

**Čl. 4**

**Platobné podmienky**

4.1 Objednávateľ neposkytne zhotoviteľovi preddavok ani zálohu na vykonanie diela.

4.2 Zhotoviteľ vystaví jednu faktúru až po podpise protokolu o odovzdaní a prevzatí predmetu zmluvy. Práce nebudú priebežne fakturované. Dátumom dodania je dátum odovzdania a prevzatia ukončeného diela podľa preberacieho protokolu.

4.3. Lehota splatnosti faktúry vystavenej zhotoviteľom je 14 dní od jej doručenia objednávateľovi. Za deň úhrady sa považuje deň odpísania z účtu objednávateľa.

4.4. Faktúra bude predložená objednávateľovi v troch výtlačkoch. Mimo povinných údajov uvedených v § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov, bude obsahovať minimálne tieto údaje:

a) označenie objednávateľa a zhotoviteľa, adresa, sídlo, IČO, DIČ (a údaje podľa §3a Obchodného zákonníka),

b) miesto a názov diela,

c) číslo zmluvy,

d) číslo faktúry resp. daňového dokladu,

e) deň odoslania a deň splatnosti faktúry, zdaniteľné obdobie,

f) fakturovanú základnú čiastku bez DPH, DPH a celkovo fakturovanú sumu,

g) pečiatku a podpis oprávneného zástupcu zhotoviteľa,

h) prílohou faktúry bude povereným pracovníkom objednávateľa odsúhlasený súpis prác a dodávok,

i) označenie peňažného ústavu a číslo účtu, na ktorý sa má platiť.

4.5 V prípade, že faktúra nebude obsahovať uvedené náležitosti, je objednávateľ oprávnený ju vrátiť zhotoviteľovi na doplnenie. Nová lehota splatnosti začne plynúť odo dňa doručenia opravenej faktúry objednávateľovi.

**Čl. 5**

**Záručná doba – zodpovednosť za vady**

5.1 Dielo špecifikované v čl. 1 ods. 1.1 zmluvy sa považuje za ukončené jeho odovzdaním a prevzatím, o čom sa spíše písomný protokol o odovzdaní a prevzatí predmetu zmluvy, ktorý musí byť podpísaný oboma zmluvnými stranami.

5.2 Zhotoviteľ vyhlasuje, že predmet zmluvy špecifikovaný v čl. 1 ods. 1.1 má požadovanú akosť, množstvo a vyhotovenie v zmysle dohodnutých podmienok v tejto zmluve, platných právnych predpisov, STN a ostatných predpisov.

5.3 Záručná doba na predmet zmluvy špecifikovaný v čl. 1 ods. 1.1 je 60 mesiacov, okrem zariadení kde výrobca poskytuje inú záruku. Na tieto zariadenia platí záruka daná výrobcom. Záručná doba začína plynúť dňom jeho odovzdania zhotoviteľom.

5.4 Ak zhotoviteľ poruší povinnosti ustanovené v ods. 5.2, má predmet zmluvy vady. Za vady predmetu zmluvy sa považuje aj vyhotovenie iného diela, než určuje zmluva, a vady v dokladoch potrebných na užívanie diela ako aj právne vady.

5.5 Oznámenie vád predmetu zmluvy špecifikovanom v čl. 1 ods. 1.1 (reklamácia) musí byť vykonané len písomne, inak je neplatné. Musí obsahovať označenie vady, miesto, kde sa vada nachádza a popis, ako sa vada prejavuje. Objednávateľ je povinný ich reklamovať u zhotoviteľa bez zbytočného odkladu po ich zistení. Zhotoviteľ je povinný reklamáciu odstrániť do 5 pracovných dní po jej doručení ak nedôjde k obojstranne dohode o inom termíne.

5.6 Zhotoviteľ je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s popisom odstránenej vady.

5.7 Počas doby od nahlásenia oprávnenej reklamácie až po odstráne­nie vady neplynie záručná doba.

5.8 Nároky objednávateľa z riadne reklamovanej vady sa riadia ustanovením § 564 a nasl. zákona č. 513/1991 Zb. Obchodného zákonníka v platnom znení, v takomto prípade objednávateľ môže:

1. požadovať odstránenie vád dodaním náhradnej časti diela za vadnú časť diela, dodanie chýbajúcej časti diela a požadovať odstránenie právnych vád,
2. požadovať odstránenie vád opravou diela, ak sú vady opraviteľné,
3. požadovať primeranú zľavu z dohodnutej ceny diela alebo
4. odstúpiť od zmluvy.
   1. Zhotoviteľ zodpovedá za škody počas realizácie diela. Stavba sa realizuje na zodpovednosť zhotoviteľa, počas realizácie stavby, zhotoviteľ zodpovedá za škody, ktoré môžu nastať počas vykonávania.
   2. Zhotoviteľ nezodpovedá za poškodenie vedení a zariadení, ktoré nebudú vytýčené pri odovzdávaní staveniska.

**Čl. 6**

**Podmienky vykonania diela**

6.1 Dielo zrealizuje zhotoviteľ v súlade so súťažnými podmienkami objednávateľa danými v súťaži na výber zhotoviteľa diela, ponuky zhotoviteľa, podľa podmienok tejto zmluvy, v súlade s platnými technickými normami, platnými právnymi všeobecne záväznými predpismi ako i s požiarnymi a bezpečnostnými predpismi

6.2 Zhotoviteľ zodpovedá za čistotu komunikácií, po ktorých dováža materiál a mechanizmy a odváža zo staveniska zeminu a iný odpad, ako aj za poriadok a bezpečnosť na stavbe. V prípade porušenia tejto povinnosti je objednávateľ oprávnený zabezpečiť náhradné plnenie týchto povinností prostredníctvom tretích osôb, pričom objednávateľ je oprávnený požadovať od zhotoviteľa náhradu nákladov na uspokojenie nárokov tretích osôb; takáto náhrada je splatná v lehote päť (5) pracovných dní od doručenia výzvy objednávateľa.

6.3 Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. o zaistení bezpečnosti a ochrany zdravia pri stavebných prácach a nariadenie vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.

6.4 Zhotoviteľ zodpovedá za ochranu životného prostredia v okolitých priestoroch a na svoj náklad je povinný odstraňovať odpad, ktorý bude vznikať pri jeho činnosti na stavbe, a to priebežne, pričom je povinný uviesť stavenisko do pôvodného stavu do termínu preberacieho konania, resp. najneskôr v lehote dohodnutej pri preberacom konaní. V rámci preberacieho konania je zhotoviteľ povinný predložiť objednávateľovi doklad o naložení s odpadom v súlade s právnymi predpismi. Porušenie tejto povinnosti sa považuje za vadu diela, pre ktorú je objednávateľ oprávnený odmietnuť prevziať dielo alebo jeho časť.

6.5 Zhotoviteľ je oprávnený vykonať dielo ešte pred dojednaným časom. Objednávateľ je oprávnený kontrolovať vykonávanie diela a zhotoviteľ je povinný takúto kontrolu objednávateľovi umožniť, a to vždy najneskôr do troch dní odo dňa, kedy objednávateľ o umožnenie kontroly požiada.

6.6 Vlastníkom zhotovovaného diela je objednávateľ. Vlastníkom stavebného materiálu a zariadení sa objednávateľ stáva ich zabudovaním do diela. Zodpovednosť za škody na predmete zmluvy špecifikovanom v čl. 1 ods. 1.1 prechádza na objednávateľa dňom podpísania protokolu o odovzdaní a prevzatí predmetu zmluvy oboma zmluvnými stranami.

6.7 Dielo zhotoviteľ odovzdá objednávateľovi naraz, po jeho dokončení ako celku, s predchádzajúcimi kvalitatívno-technickými kontrolami zo strany objednávateľa, podľa dohodnutého vecného rozsahu.

6.8 Zhotoviteľ k termínu odovzdania diela pripraví a objednávateľovi odovzdá:

1. doklady o výsledkoch predpísaných skúšok a revízne správy,
2. doklady o overení požadovaných vlastností výrobkov, vyplývajúcich z platných právnych predpisov.
   1. Zhotoviteľ je povinný 5 pracovných dní pred termínom dokončenia diela vyzvať objednávateľa na prebratie diela a predložiť mu preberací protokol. Ak zhotoviteľ objednávateľa nevyzve, je oprávnený určiť čas odovzdania diela objednávateľ, ktorý o tom zhotoviteľa písomne upovedomí. Ak sa zhotoviteľ bez objektívneho dôvodu odmietne zúčastniť preberacieho konania, alebo sa nedostaví na preberacie konanie alebo z neho odíde bez toho, aby preberací protokol podpísal, považuje sa tvrdenie objednávateľa uvedené v preberacom protokole za pravdivé, pokiaľ zhotoviteľ nepreukáže do jedného mesiaca od obdŕžania preberacieho protokolu opak.
   2. Pokiaľ sa pri odovzdaní a prevzatí diela zistia vady a nedorobky, zhotoviteľ je povinný všetky zistené vady a nedorobky odstrániť v lehote 5 pracovných dní. V prípade, ak by ich zhotoviteľ neodstránil v stanovenej lehote, je objednávateľ oprávnený nechať vykonať odstránenie tretím subjektom a od zhotoviteľa požadovať úhradu týchto nákladov, ku ktorým je objednávateľ oprávnený uplatniť svoje režijné náklady vo výške 15% z ceny prác tretieho subjektu.
   3. Prevzatie diela na základe preberacieho protokolu nie je potvrdením zhotovenia diela bez vád.
   4. Stavebný denník bude zhotoviteľ viesť odo dňa začatia prác až do odovzdania a prevzatia diela.

**Čl. 7**

**Zmluvné pokuty a odstúpenie od zmluvy**

7.1 V prípade omeškania zhotoviteľa s vykonaním diela špecifikovaného v čl. 1 ods. 1.1 v termíne určenom v čl. 2 ods. 2.2 je objednávateľ oprávnený požadovať od zhotoviteľa zaplatenie zmluvnej pokuty vo výške 0,05 % za každý deň omeškania z ceny diela špecifikovanej v čl. 3 ods. 3.2.

7.2 V prípade omeškania objednávateľa s úhradou ceny diela špecifikovanej v čl. 3 ods. 3.2 v termíne špecifikovanom v čl. 4 ods. 4.4 je zhotoviteľ oprávnený požadovať od objednávateľa zaplatenie úroku z omeškania vo výške 0,05 % za každý deň omeškania z nezaplatenej časti ceny diela.

7.3 Zmluvné strany si dohodli, že v prípade omeškania zhotoviteľa s odstránením vád v termínoch špecifikovaných v čl. 5 ods. 5.5 je objednávateľ oprávnený požadovať zaplatenie zmluvnej pokuty vo výške 33,- € za každý deň omeškania, a to osobitne za každú jednotlivú vadu.

7.4 V prípade omeškania zhotoviteľa s prevzatím alebo vyprataním staveniska sa zmluvné strany dohodli, že objednávateľ je oprávnený požadovať od zhotoviteľa zaplatenie zmluvnej pokuty vo výške 50,- € za každý deň omeškania zhotoviteľa.

7.5 Zhotoviteľ je oprávnený odstúpiť od zmluvy v prípade, ak objednávateľ preukázateľne odmietne poskytnúť potrebné spolupôsobenie a plnenie podmienok tejto zmluvy, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve.

7.6 Objednávateľ okrem dôvodov na odstúpenie, ktoré uvádza Obchodný zákonník, môže odstúpiť od tejto zmluvy z nasledovných dôvodov na strane zhotoviteľa

7.6.1 ak je zhotoviteľ v omeškaní s plnením povinností v termínoch stanovených touto zmluvou o viac ako 14 dní,

7.6.2 ak zhotoviteľ nezhotovuje predmet plnenia tejto zmluvy v požadovanej kvalite, v súlade so zmluvou a pokynmi objednávateľa,

7.6.3 ak bol na majetok zhotoviteľa vyhlásený konkurz alebo ak bol podaný návrh na vyhlásenie konkurzu,

7.6.4 ak zhotoviteľ poruší zmluvu podstatným spôsobom.

7.7 Odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana od zmluvy odstupuje.

7.8 Zaplatenie zmluvnej pokuty nevylučuje povinnosť zhotoviteľa uhradiť objednávateľovi škodu v plnej výške, ktorá vznikla nesplnením záväzkov, ktoré pre neho zo zmluvného vzťahu vyplývajú. Zhotoviteľ je povinný plniť ktorúkoľvek povinnosť, ktorej splnenie bolo zabezpečené zmluvnou pokutou, a to aj po zaplatení zmluvnej pokuty objednávateľovi.

**Čl. 8**

**Okolnosti vylučujúce zodpovednosť /vyššia moc/**

8.1 Pod vyššou mocou sa rozumejú okolnosti, ktoré nastali po uzavretí zmluvy ako výsledok nepredvídateľných a zmluvnými stranami neovplyvniteľných prekážok, napr. živelné pohromy, vojna a pod.

8.2 V prípade, že takáto okolnosť bráni v plnení povinností podľa tejto zmluvy zhotoviteľovi alebo objednávateľovi, bude povinná strana zbavená zodpovednosti za čiastočné alebo úplné nesplnenie záväzkov podľa zmluvy zmluvnými stranami primerane o dobu, po ktorú pôsobili tieto okolnosti.

8.3 V prípade prerušenia alebo zastavenia prác na diele z dôvodov uvedených v tomto článku je zhotoviteľ povinný obratom vykonať také opatrenia a zabezpečenia diela, aby nedošlo k jeho zničeniu, poškodeniu, odcudzeniu alebo k inej škode. Výška nákladov s týmto spojená bude dohodnutá zmluvnými stranami.

**Čl. 9**

**Ostatné ustanovenia**

9.1 Zhotoviteľ bude pri realizácii predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy, ako aj plniť pokyny objednávateľa pri určení spôsobu vykonania diela..

9.2 Omeškanie s dodaním predmetu zmluvy špecifikovanom v čl. 1 ods. 1.1 v termíne špecifikovanom v čl. 2 ods. 2.2 po dobu viac ako 14 dní sa považuje za porušenie tejto zmluvy podstatným spôsobom.

9.3 Dodanie predmetu zmluvy špecifikovanom v čl. 1 ods. 1.1 s vadami sa považuje za porušenie tejto zmluvy podstatným spôsobom.

9.4 Podstatným porušením zmluvy na strane zhotoviteľa je chybné plnenie zhotoviteľa, na ktoré bol písomne upozornený a ktoré v primeranej lehote neodstránil.

9.5 Porušenie zmluvy podstatným spôsobom oprávňuje objednávateľa na odstúpenie od tejto zmluvy.

9.6 Zhotoviteľ sa bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán, rozhodnutiami a vyjadreniami dotknutých orgánov štátnej správy.

9.7 Počas realizácie predmetu zmluvy, zhotoviteľ zodpovedá v plnom rozsahu za škody vzniknuté na realizovanej nehnuteľnosti objednávateľa a jej vybavení. Po zistení škody je zhotoviteľ povinný uviesť predmet zmluvy alebo jeho vybavenia na vlastné náklady do pôvodného stavu. Pri úplnom zničení predmetu zmluvy alebo jeho vybavenia je zhotoviteľ povinný nahradiť škodu dodaním novej veci toho istého typu, resp. zaplatením peňažnej náhrady objednávateľovi; právo voľby patrí objednávateľovi. Pri určovaní výšky spôsobenej škody bude objednávateľ vychádzať z ceny nehnuteľnosti v čase poškodenia.

9.8 Okamihom odovzdania a prevzatia predmetu zmluvy objednávateľovi zodpovednosť za škodu na diele prechádza na objednávateľa.

**Čl. 10**

**Záverečné ustanovenia**

10.1 Zmluva nadobúda platnosť dňom podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.

10.2 Pokiaľ nebolo v tejto zmluve dojednané inak, riadia sa práva a povinnosti zmluvných strán, ako aj právne pomery z nej vy­plývajúce, vznikajúce a súvisiace, zákonom č. 513/1991 Zb. Obchodný zákonník v znení neskorších predpisov.

10.3 Zmeny a doplnky v tejto zmluve je možné previesť len písomnou dohodou zmluvných strán formou písomných dodatkov k tejto zmluve.

10.4 Zmluvné strany súhlasia s tým, že akékoľvek oznámenia, požiadavky, alebo iné písomnosti vzniknuté na základe vzťahov založených touto zmluvou (ďalej len „dokumenty“) sa budú považovať za doručené, ak sú doručené osobne s potvrdením prevzatia druhou zmluvnou stranou. V prípade odoslania dokumentov doporučenou poštovou zásielkou na adresy zmluvných strán uvedené v tejto zmluve, sa dokumenty budú považovať za doručené dňom ich prevzatia druhou zmluvnou stranou, alebo v prípade neprevzatia zásielky sa budú dokumenty považovať za doručené tretím dňom po ich uložení na príslušnej pošte, a to aj v prípade ak sa o ich uložení adresát nedozvedel. Ak niektorá zmluvná strana odmietne dokumenty prevziať, dňom doručenia dokumentov je deň odmietnutia prevzatia dokumentov.

10.5 Všetky spory vyplývajúce z tejto zmluvy, alebo vzniknuté v sú­vislosti s ňou, budú zmluvné strany riešiť predovšetkým vzá­jomnou dohodou.

10.6 Zmluva je záväzná aj pre právnych nástupcov obidvoch zmluvných strán.

10.7 Táto zmluva je vyhotovená v troch vyhotoveniach, z ktorých dve vyhotovenia dostane objednávateľ a jedno vyhotovenie zostáva zhotoviteľovi.

10.8 Zmluvné strany vyhlasujú, že si zmluvu prečítali, jej obsahu porozumeli, že nebola uzavretá v tiesni, alebo za nápadne nevýhodných podmienok a na základe súhlasu s ňou ju podpisujú.

10.9 Neoddeliteľnou súčasťou tejto zmluvy sú nasledovné prílohy:

- súhrnný položkovitý rozpočet

V Partizánskom, dňa: ..................................

Za objednávateľa: Za zhotoviteľa:

.................................................. ..................................................

PaedDr. Jana Somogyiová

riaditeľka školy